શાહરુખ ખાન માટે એક સનાતન ફરિયાદ એવી છે કે તે કોઈ પણ ફિલ્મમાં શાહરુખ જ હોય છે. મતલબ કે તે ઇરફાન કે આમિરની જેમ પોતાના પાત્રમાં ડૂબી જવાને બદલે પોતે શાહરુખ-ધ સુપરસ્ટાર તરીકે જ વર્તતો હોય છે. અગાઉ ‘ચેન્નઈ એક્સપ્રેસ’માં પણ એવું જ હતું અને અહીં ‘હૅપી ન્યુ યર’માં પણ એવું જ થયું છે. શાહરુખ પોતે પોતાની અગાઉની ફિલ્મોના જ ડાયલૉગ્સ બોલે છે અને એનો એ જ જૂનો બે હાથ પહોળા કરવાનો ટ્રેડમાર્ક ડાન્સ કરે છે. ફારાહ ખાને પણ શાહરુખની સુપરસ્ટાર ઇમેજને વટાવવામાં કોઈ કસર છોડી નથી.